พรรคชาติไทยพัฒนา

**พรรคชาติไทยพัฒนา** (; ย่อ: ชทพ.) ก่อตั้งขึ้นเมื่อวันที่ 18 เมษายน พ.ศ. 2551 หลังจากศาลรัฐธรรมนูญมีคำวินิจฉัยเมื่อวันที่ 2 ธันวาคม พ.ศ. 2551 ให้ยุบพรรคชาติไทยและกรรมการบริหารพรรคถูกตัดสิทธิทางการเมืองเป็นเวลา 5 ปี นับตั้งแต่วันนั้นเป็นต้นไป  สมาชิกพรรคชาติไทยส่วนใหญ่จึงตัดสินใจย้ายมาสังกัดพรรคชาติไทยพัฒนา

## ประวัติ
พรรคชาติไทยพัฒนา เป็นพรรคการเมืองที่รองรับสมาชิกสภาผู้แทนราษฎร จากพรรคชาติไทย ซึ่งถูกตัดสินยุบพรรคเมื่อวันที่ 2 ธันวาคม พ.ศ. 2551 ซึ่ง ณ เวลานั้น เหลือ ส.ส. ที่ดำรงตำแหน่งอยู่ 13 คน จึงย้ายมาสังกัดพรรคชาติไทยพัฒนาทั้งหมด

## บทบาททางการเมือง
พรรคชาติไทยพัฒนามีฐานที่มั่นในจังหวัดสุพรรณบุรี หัวหน้าพรรคคนแรกหลังย้ายมาสังกัดคือชุมพล ศิลปอาชา น้องชายของอดีตนายกรัฐมนตรีบรรหาร ศิลปอาชา ซึ่งถูกศาลรัฐธรรมนูญเพิกถอนสิทธิเลือกตั้งพร้อมกับกรรมการบริหารพรรคชาติไทย เมื่อวันที่ 15 ธันวาคม พ.ศ. 2551 พรรคเข้าร่วมกับพรรคประชาธิปัตย์จัดตั้งรัฐบาลผสม 6 พรรคภายใต้การนำของนายอภิสิทธิ์ เวชชาชีวะ ในรัฐบาลอภิสิทธิ์ พรรคชาติไทยพัฒนา ได้รับตำแหน่งรองนายกรัฐมนตรี (พลตรีสนั่น ขจรประศาสน์) รัฐมนตรีว่าการกระทรวงการท่องเที่ยวและกีฬา (ชุมพล ศิลปอาชา) รัฐมนตรีว่าการกระทรวงเกษตรและสหกรณ์ (ธีระ วงศ์สมุทร) และรัฐมนตรีช่วยว่าการกระทรวงคมนาคม (เกื้อกูล ด่านชัยวิจิตร)

ต่อมาในการเลือกตั้งซ่อมเมื่อวันที่ 11 มกราคม พ.ศ. 2552 พรรคชาติไทยพัฒนาได้รับเลือกตั้ง 10 คน และปลายเดือนมกราคม ปีเดียวกัน มีสมาชิกจากอดีตพรรคมัชฌิมาธิปไตย ย้ายเข้าพรรคชาติไทยพัฒนา 2 คน รวมทั้งหมด 25 คน

ต่อมาในวันที่ 21 พฤศจิกายน พ.ศ. 2568 อนุชา สะสมทรัพย์ ในฐานะรองหัวหน้าพรรค ได้ให้สัมภาษณ์ว่า สมาชิกสภาผู้แทนราษฎรของพรรคชาติไทยพัฒนาทุกคนเตรียมย้ายไปสังกัดพรรคภูมิใจไทย แต่จะไม่มีการยุบพรรคชาติไทยพัฒนา จากนั้นในวันที่ 23 พฤศจิกายน พ.ศ. 2568 นิกร จำนงในฐานะผู้อำนวยการพรรคได้แถลงชี้แจงข้อเท็จจริงและทิศทางในอนาคตของพรรคชาติไทยพัฒนาว่าการที่ สส. ในสังกัดย้ายไปร่วมงานกับพรรคภูมิใจไทยไม่ใช่การยุบพรรค แต่เป็นการปรับยุทธศาสตร์พรรคครั้งใหญ่ โดยเตรียมเสนอชื่อกัญจนา ศิลปอาชาอดีตหัวหน้าพรรคและพี่สาวของวราวุธให้กลับมาเป็นหัวหน้าพรรคอีกครั้ง พร้อมกับอธิบายเหตุผลและความจำเป็นสำคัญที่คณะ สส. ต้องตัดสินใจไปร่วมงานกับพรรคภูมิใจไทย โดยจำแนกเป็นประเด็นหลักทั้งหมด 4 ประการ

ต่อมาในวันที่ 12 ธันวาคม พ.ศ. 2568 ภายหลังการยุบสภาผู้แทนราษฎร วราวุธ ศิลปอาชา หัวหน้าพรรค พร้อมด้วย สส.พรรคชาติไทยพัฒนาทั้ง 10 คน ได้ลาออกจากการเป็นสมาชิกพรรค เพื่อไปสมัครเป็นสมาชิกพรรคภูมิใจไทยในวันที่ 15 ธันวาคม ทั้งนี้ พรรคชาติไทยพัฒนาจะไม่มีการส่งผู้สมัครลงเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569

ในวันที่ 31 มกราคม พ.ศ. 2569 พรรคชาติไทยพัฒนาได้จัดการประชุมใหญ่สามัญประจำปีครั้งที่ 1/2569 ที่สำนักงานสาขาพรรคชาติไทยพัฒนาจังหวัดสุพรรณบุรี เพื่อเลือกตั้งคณะกรรมการบริหารพรรคชุดใหม่จำนวน 9 คนซึ่งที่ประชุมมีมติเลือกกัญจนาให้ดำรงตำแหน่งหัวหน้าพรรค และอุดมศักดิ์ ศรีสุทิวา ให้ดำรงตำแหน่งเลขาธิการพรรคคนใหม่

## รายนามหัวหน้าพรรค

## กรรมการบริหารพรรค

### ชุดที่ 1 (18 เมษายน พ.ศ. 2551 - 24 มกราคม พ.ศ. 2552)
คณะกรรมการบริหารพรรคชุดแรก สิ้นสุดลงตามมติที่ประชุมใหญ่ เมื่อวันที่ 24 มกราคม พ.ศ. 2552

* กฤต รัตนคามินี หัวหน้าพรรค
* มานะ อนันตธนวิทย์ รองหัวหน้าพรรค
* บรรหาร มณีลาภ เลขาธิการพรรค 
* ชำนาญ ผ่องสุวรรณ รองเลขาธิการพรรค
* นฤมล ล้อมเขตร โฆษกพรรค

* อัจฉรา หมื่นรักษ์ เหรัญญิกพรรค
* มลฤดี มืดมาก นายทะเบียนสมาชิกพรรค
* บงกช อันตรเสน กรรมการบริหารพรรค
* ชยุตม์ ชุมไชโย กรรมการบริหารพรรค
* ธีระ วงศ์สมุทร รองโฆษกพรรค

### ชุดที่ 2 (24 มกราคม พ.ศ. 2552 - 27 มีนาคม พ.ศ. 2552)
คณะกรรมการบริหารชุดที่ได้รับแต่งตั้งตามมติที่ประชุมใหญ่ เมื่อวันที่ 24 มกราคม พ.ศ. 2552 และสิ้นสุดลงตามมติที่ประชุมใหญ่ เมื่อวันที่ 27 มีนาคมของปีเดียวกัน

* ชุมพล ศิลปอาชา หัวหน้าพรรค
* กฤต รัตนคามินี รองหัวหน้าพรรค
* ปรีชา จั่นเพชร เลขาธิการพรรค
* ถาวร จำปาเงิน รองเลขาธิการพรรค
* อรรฆชัย ตระการศาสตร์ นายทะเบียนสมาชิกพรรค

* พวงรัตน์ ชัยบุตร เหรัญญิกพรรค
* วัชระ กรรณิการ์ โฆษกพรรค
* ประสาร เรืองสุขอุดม กรรมการบริหารพรรค
* สุรชัย ทิณเกิด กรรมการบริหารพรรค
* ธีระ วงศ์สมุทร กรรมการบริหารพรรค

### ชุดที่ 3 (27 มีนาคม พ.ศ. 2552 - 23 ธันวาคม พ.ศ. 2554)
คณะกรรมการบริหารชุดที่ได้รับแต่งตั้งตามมติที่ประชุมใหญ่ เมื่อวันที่ 27 มีนาคม พ.ศ. 2552 และสิ้นสุดลงตามมติที่ประชุมใหญ่ เมื่อวันที่ 23 ธันวาคม พ.ศ. 2554
 
* ชุมพล ศิลปอาชา หัวหน้าพรรค
* กฤต รัตนคามินี รองหัวหน้าพรรค
* ถาวร จำปาเงิน รองหัวหน้าพรรค
* ปรีชา จั่นเพชร เลขาธิการพรรค (ลาออก 12 กุมภาพันธ์ 2553)
* พันธุ์เทพ สุลีสถิร เลขาธิการพรรค  (แต่งตั้งเพิ่มเติม 5 มีนาคม 2553) 
* ไชยวุฒิ เล็กสมบูรณ์ รองเลขาธิการพรรค

* อรรฆชัย ตระการศาสตร์ นายทะเบียนสมาชิกพรรค (ลาออก 16 กุมภาพันธ์ 2553)
* คณาพจน์ อมดวง นายทะเบียนสมาชิกพรรค (แต่งตั้งเพิ่มเติม 5 มีนาคม 2553)
* พวงรัตน์ ชัยบุตร เหรัญญิกพรรค
* วัชระ กรรณิการ์ โฆษกพรรค
* นุจรี ศิริสิงห์ กรรมการบริหารพรรค
* สุรชัย ทิณเกิด กรรมการบริหารพรรค (ลาออก 18 พฤษภาคม 2554)

### ชุดที่ 4 (23 ธันวาคม พ.ศ. 2554 - 19 มกราคม พ.ศ. 2556)
คณะกรรมการบริหารชุดที่ได้รับแต่งตั้งตามมติที่ประชุมใหญ่ เมื่อวันที่ 23 ธันวาคม พ.ศ. 2554 และสิ้นสุดลงทั้งคณะในกรณีที่หัวหน้าพรรค (นายชุมพล ศิลปอาชา) ถึงแก่อสัญกรรม 

* ชุมพล ศิลปอาชา หัวหน้าพรรค (ถึงแก่อสัญกรรม 21 มกราคม 2556)
* ถาวร จำปาเงิน รองหัวหน้าพรรค
* สมชาย เชื้อจอหอ รองหัวหน้าพรรค
* พันธุ์เทพ สุลีสถิร เลขาธิการพรรค
* ไชยวุฒิ เล็กสมบูรณ์ รองเลขาธิการพรรค

* พิสิษฐ์ พิทยาฐากุลเจริญ นายทะเบียนสมาชิกพรรค
* พวงรัตน์ ชัยบุตร เหรัญญิกพรรค
* วัชระ กรรณิการ์ โฆษกพรรค
* สุรชัย ทิณเกิด กรรมการบริหารพรรค
* วิศาล ตันติไพจิตร  กรรมการบริหารพรรค

### ชุดที่ 5 (19 มีนาคม พ.ศ. 2556 - 25 ตุลาคม พ.ศ. 2561)
การประชุมใหญ่พรรคชาติไทยพัฒนา ครั้งที่ 1/2556 เมื่อวันที่ 19 มีนาคม พ.ศ. 2556 โดยที่ประชุมใหญ่พรรคชาติไทยพัฒนา มีมติเลือกตั้งกรรมการบริหารพรรคแทนตำแหน่งที่ว่าง ทำให้คณะกรรมการบริหารพรรค มีจำนวน 11 คน ดังนี้

* ธีระ วงศ์สมุทร หัวหน้าพรรค
* ถาวร จำปาเงิน รองหัวหน้าพรรค
* สมชาย เชื้อจอหอ รองหัวหน้าพรรค
* พันธุ์เทพ สุลีสถิร เลขาธิการพรรค
* ไชยวุฒิ เล็กสมบูรณ์ รองเลขาธิการพรรค
* พิสิษฐ์ พิทยาฐากุลเจริญ นายทะเบียนสมาชิกพรรค

* พวงรัตน์ ชัยบุตร เหรัญญิกพรรค
* วัชระ กรรณิการ์ โฆษกพรรค (ลาออก 17 กันยายน 2561)
* สุรชัย ทิณเกิด กรรมการบริหารพรรค
* วิศาล ตันติไพจิตร  กรรมการบริหารพรรค
* อภิวัชร บัวพันธ์ (ชื่อเดิม อภิวัฒน์) กรรมการบริหารพรรค

### ชุดที่ 6 (26 ตุลาคม พ.ศ. 2561 - 12 ธันวาคม พ.ศ. 2568)
การประชุมใหญ่พรรคชาติไทยพัฒนา ครั้งที่ 1/2561 เมื่อวันที่ 26 ตุลาคม พ.ศ. 2561 โดยที่ประชุมใหญ่พรรคชาติไทยพัฒนา มีมติเลือกตั้งกรรมการบริหารพรรค ดังนี้

ต่อมาได้มีกรรมการบริหารพรรคยื่นหนังสือลาออกจากตำแหน่งจำนวน 3 คนคือ

* นาย อนุชา สะสมทรัพย์ รองหัวหน้าพรรค
* นาย พันธุ์เทพ สุลีสถิร รองเลขาธิการพรรค
* นาย ณรงค์ นุ่นทอง กรรมการบริหารพรรค

โดยเฉพาะนายพันธุ์เทพนอกจากลาออกจากตำแหน่งรองเลขาธิการพรรคแล้วยังขอลาออกจากการเป็นสมาชิกพรรคด้วย ทำให้ในวันอาทิตย์ที่ 9 สิงหาคม พ.ศ. 2563 พรรคชาติไทยพัฒนาได้จัดประชุมใหญ่สามัญของพรรคเพื่อเลือกตั้งกรรมการบริหารพรรคแทนตำแหน่งที่ว่างซึ่งที่ประชุมมีมติเลือก นายอนุชา สะสมทรัพย์ เป็นรองหัวหน้าพรรค นายอุดมศักดิ์ ศรีสุทิวา เป็นรองเลขาธิการพรรค และนาย ปรเมศวร์ กุมารบุญ เป็นกรรมการบริหารพรรค ทำให้กรรมการบริหารพรรคชุดใหม่ประกอบด้วย

## การเลือกตั้ง
### ผลการเลือกตั้งทั่วไป

### ผลการเลือกตั้งนายกองค์การบริหารส่วนจังหวัด

## อ้างอิง

## ดูเพิ่ม
* พรรคชาติไทย

ชาติไทยพัฒนา

ชาติไทยพัฒนา